Τζος Ντουχάμελ

Ο Τζος Ντουχάμελ (αγγλικά: Joshua David Duhamel, 14 Νοεμβρίου 1972-) είναι Αμερικανός ηθοποιός και πρώην μοντέλο. Μετά από μια καριέρα στο μόντελινγκ, ξεκίνησε την υποκριτική του καριέρα στην καθημερινή σαπουνόπερα του ABC All My Children και αργότερα πρωταγωνίστησε στην σειρά του NBC Las Vegas, που προβλήθηκε στην Αμερική από το 2003 έως το 2008.

Το 2008 ο Ντουχάμελ πέρασε στον κινηματογράφο όπου πρωταγωνίστησε στις τέσσερις ταινίες Transformers, πιο πρόσφατα στην πέμπτη ταινία, Transformers: Ο τελευταίος ιππότης (2017). Έχει επίσης εμφανιστεί στις ταινίες When In Rome, Life as We Know It, New Yerar's Eve, Safe Haven, You're Not You. Το 2015 ο Ντουχάμελ συμπρωταγωνίστησε στη δραματική σειρά μικρού μήκους του CBS Battle Creek.

 Βιογραφία 
Ο Ντουχάμελ γεννήθηκε στη Βόρεια Ντακότα. Η μητέρα του, Μπόνυ Κέμπερ, είναι συνταξιούχος δασκάλα και επιχειρηματίας της περιοχής και ο πατέρας του, Λάρυ Ντουχάμελ, είναι διαφημιστής. Είναι γαλλοκαναδικής, ιρλανδικής, αγγλικής, γερμανικής και νορβηγικής καταγωγής. Ο Ντουχάμελ μεγάλωσε ως καθολικός.

Οι γονείς του χώρισαν όταν ήταν μικρός. Παρόλο που παραμένει κοντά και στους δυο γονείς του, μεγάλωσε με την μητέρα του και τις τρεις μικρότερες αδερφές του Άσλυ, Κάσιντυ και Μακένζυ Ντουχάμελ. Ο Ντουχάμελ φοίτησε στο Πανεπιστήμιο της Βόρειας Ντακότας και συμμετείχε στην ποδοσφαιρική ομάδα του πανεπιστημίου. Σχεδίαζε να φοιτήσει στην Οδοντριατρική Σχολή αλλά έχασε 1,5 μονάδα από το πτυχίο του. Αργότερα συμπλήρωσε τις απαιτούμενες μονάδες και έλαβε το πτυχίο του το 2005.

 Καριέρα 
Ο Ντουχάμελ έχει αναφέρει "Μετά το πανεπιστήμιο ακολούθησα μια πρώην σχέση μου στην Βόρεια Καλιφόρνια και έκανα βαρετές δουλειές". Ο Ντουχάμελ κέρδισε τον τίτλο του Άνδρα Μοντέλου της Χρονιάς σε έναν παγκόσμιο διαγωνισμό για μοντέλα και ταλέντα το 1997.

Ο Ντουχάμελ ξεκίνησε την υποκριτική του καριέρα σε μουσικά βίντεο κλιπ για το τραγούδι I Will Go With You της Ντόνα Σάμερ και για το τραγούδι Genie in a Bottle της Κριστίνα Αγκιλέρα το 1999. Αργότερα την ίδια χρονιά κέρδισε τον ρόλο για την σαπουνόπερα του ABC All My Children. Η δουλειά του στην σειρά, ειδικά το ζευγάρωμα του χαρακτήρα του με την Γκρίνλι Σμάιθ (ενσαρκωμένη από την ηθοποιό Ρεμπέκα Μπούντιγκ) κέρδισε την επιδοκιμασία των κριτικών. Το 2000 πόζαρε για το φωτογραφικό άλμπουμ του Γκρεγκ Γκόρμαν As I See It.

Το 2003 κέρδισε ένα Βραβείο Έμμυ για το Αγαπημένο Ζευγάρι της Αμερικής το 2002, το οποίο μοιράστηκε με την Μπούντιγκ, και ένα Βραβείο Έμμυ για τον Καλύτερο Ηθοποιό β' ρόλου για τον ρόλο του ως Λέο ντι Πρες. Ο Ντουχάμελ εγκατέλειψε τη σειρά All My Children το 2002 προκειμένου να κυνηγήσει άλλες υποκριτικές δυνατότητες. Το 2003 έλαβε έναν πρωταγωνιστικό ρόλο στην σειρά του NBC Las Vegas παίζοντας τον Ντάνυ Μακ Κόι. Η σειρά ολοκληρώθηκε το 2008.

Ο Ντουχάμελ έκανε το ντεμπούτο του στον κινηματογράφο με την ταινία Win a Date with Tad Hamilton το 2004 και συνέχισε με τον πρωταγωνιστικό ρόλο στο θρίλερ Turistas (2006). Αφού παρακολούθησε ένα επεισόδιο του Las Vegas στο οποίο ο χαρακτήρας του Ντουχάμελ είχε μόλις επιστρέψει από τον πόλεμο στο Ιράκ, ο Στίβεν Σπίλμπεργκ τον προσέλαβε για τον ρόλο του κάπτεν Γουίλιαμ Λένοχ στην ταινία Transformers του 2007 (μια ταινία στην οποία ο Σπίλμπεργκ ήταν ο παραγωγός). Ο Ντουχάμελ ενσάρκωσε τον ρόλο για τις τρεις επόμενες συνέχειες Transformers: Η εκδίκηση των ηττημένων (Ιούνιος 2009), Transformers 3 (Ιούνιος 2011), Transformers: Ο τελευταίος ιππότης (Ιούνιος 2017).

Ο Ντουχάμελ ήταν ο επίσημος οδηγός για το Indianapolis 500 του 2009 όπου οδήγησε μια Chevrolet Camaro 2010. Το 2010 έπαιξε τον πρωταγωνιστικό ρόλο στην ταινία When In Rome ως Νικ Μπίμον. Το 2014 ο Ντουχάμελ πρωταγωνίστησε στην δραματική ταινία You're Not You (2014) όπου έπαιξε τον σύζυγο της Κέιτ (Χίλαρυ Σουάνκ).

Στις 13 Μαρτίου 2013 ο Ντουχάμελ ήταν ο οικοδεσπότης του σόου Kids' Choice Awards 2013 το οποίο μεταδόθηκε ζωντανά από το Λος Άντζελες της Καλιφόρνιας. Αυτός και η συμπρωταγωνίστριά του από το Safe Haven Τζούλιαν Χιου πραγματοποίησαν μια ειδική εμφάνιση βασισμένη στην ταινία Safe Haven. 

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος2004Win a Date with Tad Hamilton!Ραντεβού με έναν σταρ!Ταντ ΧάμιλτονThe Picture of Dorian GrayΤο πορτρτέτο του Ντόριαν ΓκρέιΝτόριαν Γκρέι2006TuristasTuristasΆΛεξ2007TransformersTransformersΛένοξ2009Transformers: Revenge of the FallenTransformers: Η εκδίκηση των ηττημένωνΛένοξ2010The RomanticsΟι ρομαντικοίΤομ ΜακντέβονWhen in RomeΚάποτε στη ΡώμηΝικRamona and BeezusΗ Ραμόνα και η αδερφή τηςΧόμπαρτLife as We Know ItΗ ζωή όπως την ξέρουμεΈρικ Μέσερ2011Transformers: Dark of the MoonTransformers 3ΛένοξNew Year's EveNew Year's EveΣαμ2012Ot vinta 3DWingsΈις (φωνή)Fire with FireΠολεμιστής της φωτιάςΤζέρεμι Κόλμαν2013Movie 43Movie 43ΆνσονSafe HavenSafe HavenΆλεξScenic RouteΣε εχθρικό έδαφοςΜίτσελ2014Don PeyoteDon PeyoteΆνταμWings: Sky Force HeroesWings: Sky Force HeroesΈις (φωνή)You're Not YouΔεν είσαι εσύΊβαν2015StringsStringsΆλεξ2016Lost in the SunΧαμένοι στον ήλιοΤζονMisconductΠαιχνίδι χωρίς κανόνεςΜπεν ΚαχίλSpacemanSpacemanΜπιλ Λι2017The InstituteThe InstituteντετέκτιβThis Is Your DeathThe ShowΆνταμ ΡότζερςCHIPSCHIPSΡικTransformers: The Last KnightTransformers: Ο τελευταίος ιππότηςΛένοξ2018Love, SimonΜε αγάπη, ΣάιμονΤζακ2019Buddy GamesBuddy GamesΜπόμπφαδερ2020The Lost HusbandThe Lost HusbandΤζέιμς ΟκόνορThink Like a DogThink Like a DogΛούκας2021Night of the Animated DeadNight of the Animated DeadXάρι Κούπερ (φωνή)

 Προσωπική ζωή 
Ο Ντουχάμελ γνώρισε και ξεκίνησε σχέση με την τραγουδίστρια Στέισι Αν Φέργκιουσον, γνωστή από το καλλιτεχνικό της όνομα Φέργκι τον Σεπτέμβριο του 2004, όταν η Φέργκιουσον εμφανίστηκε στην εκπομπή του Ντουχάμελ Las Vegas με το γκρουπ της Black Eyes Peas. Το ζευγάρι παντρεύτηκε στις 10 Ιανουαρίου 2009 με μια ρωμαιοκαθολική τελετή στο Μαλιμπού της Καλιφόρνιας. Έχουν έναν γιο, τον Έιξελ Τζακ Ντουχάμελ, ο οποίος γεννήθηκε τον Αύγουστο του 2013. Στις 14 Σεπτεμβρίου 2017 το ζευγάρι ανακοίνωσε τον οριστικό χωρισμό του που είχε πραγματοποιηθεί νωρίτερα εκείνη την χρονιά.

Ο Ντουχάμελ είναι ενεργός καθολικός και πηγαίνει συχνά στην εκκλησία.

Το 2005 έγινε ο συνιδιοκτήτης του 10 North Main, ενός εστιατορίου στη Βόρεια Ντακότα. Το 2012 ο Ντουχάμελ εισήχθη στο σκανδιναβομερικανικό Hall of Fame.

Παραπομπές

 Εξωτερικοί σύνδεσμοι 

 Josh Duhamel στο TCM Movie Database
 Josh Duhamel στο AllMovie
 josh_duhamel στο People.com
 Josh Duhamel στο Twitter 
 Josh Duhamel στο Facebook
 10 North Main, το εστιατόριο του Τζος Ντουχάμελ

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής